สวัสดีเพื่อนๆสมาชิกชาว Wongnai.com ทุกคนครับ

วันนี้พาไปทานบุฟเฟต์ชาบูร้านดัง ที่ไม่ได้มีดีแค่ชาบูๆ แต่กลับเป็นซูชิระดับพรีเมี่ยม ที่ใครๆหลายคนหมายปอง
ไปร้านนี้ ซูชิเป็นหลัก ชาบูเป็นรอง ไปฟาดกันได้ไม่ยั้ง เพียง 690 บาทเอง ถือว่าถูกมากนะ เข้าไปชิมกัน

วันนี้มาที่สาขาทองหล่อ ช่วงเดือนธันวาคม มีโปรชาบูชีส มอสเรล่าชีสจากฮออกไกโดชั้นดี ทานกับเนื้อ
ได้โต๊ะละ 1 ที จัดมาเลย ซูชิเซ็ตบี มีพระเอกหลักเป็นปลาไหลญี่ปุ่น รสชาติเข้มข้น ฟาดไปหลายคำ ซูชิแซลมอน
จะทานกับข้าวหรือมะเขือเทศตามใจชอบ หอยเชลล์ญี่ปุ่นตัวใหญ่หวาน กุ้งหวานตัวโต แคลิฟอเนียโรลใส่ไข่แซลมอน
ต้องบอกได้เลยว่า สดและอร่อยสุดๆ ในราคานี้ ฟาดไปมากกว่า 30 คำครับ แค่นี้คุ้มละ

มาที่ชาบูบ้าง มีทั้งเนื้อและหมู ที่ชอบที่สุดคือเนื้อ อร่อยนุ่มมาก ยิ่งทานกับซุปสุกี้ ต้มไฟอ่อนๆ ทานกับพอนสึ
รสหอมมะนาวนิดๆ อร่อยครับ ไม่มีเลี่ยน ชาบูของที่นี่ก็เด็ดไม่น้อย นอกจากนี้ยังมีของทานเล่น สลัด ของทอด
รสชาติดี ทอดมาใหม่ๆ ส่วนชาบูชีส ลวกพอสุกอร่อยหอมเข้มข้น และยืดสุดๆ อร่อยมาก แต่ตอนนี้หมดแล้ว 
ใครไปตอนนี้ก็อดตามระเบียบ 

สรุปได้ว่า มื้อนี้จ่าย 690 Net คุ้มมาก ทั้งซูชิและชาบูอร่อยระดับพรีเมี่ยมทานได้ไม่อั้น สะใจสุดๆ
อยากทานซูชิชั้นดี ทานได้อย่างสะใจ ผมว่าร้านนี้ห้ามพลาดจริงๆครับ 

ครั้งหน้าผมจะพาไปชิมร้านไหนอีกเชิญกด Fallow กันได้เลยครับ